Puss in Boots nggih punika sesirah filem komedi laga fantasi animasi 3D komputer saking Amérikah Sarékat taun 2011 kanthi juru damel DreamWorks Animation. Filem punika kaarahaken déning Chris Miller (ugi nyutradharani "Shrek the Third" taun 2007), Guillermo del Toro minangka juru damel eksekutif. Skénario kaanggit déning Brian Lynch. Juru paraga ingkang kadhapuk maragani filem punika antawisipun Antonio Banderas, Salma Hayek, Zach Galifianakis, Billy Bob Thornton lan Amy Sedaris. Puss in Boots kababar ing surya 28 Oktober 2011, kalebet lumantar Digital 3D lan IMAX 3D.